Covid-19-statistieke: Weer meer as 1 400 nuwe gevalleDie algehele sterftesyfer weens Covid-19 in Suid-Afrika staan op 53 995. (Argieffoto: Unsplash) Nog 1 413 nuwe gevalle van Covid-19 is in Suid-Afrika bevestig, wat die algehele infeksiesyfer op 1 571 348 te staan bring. Tot dusver het 1 496 756 mense reeds van die virus herstel. Die herstelkoers bly op 95%. Dr. Zweli Mkhize, minister van gesondheid, het ook nog 55 nuwe Covid-19-sterftes bevestig. Hiervan was 11 in die Oos-Kaap, 14 in die Vrystaat, 20 in Gauteng, drie in KwaZulu-Natal, een in Mpumalanga en ses in die Wes-Kaap. Geen nuwe sterftes is in Noordwes, Limpopo of die Noord-Kaap aangemeld nie. Die algehele sterftesyfer weens Covid-19 in Suid-Afrika staan op 53 995. Daar is tans 20 597 aktiewe gevalle, effens meer as ŉ dag tevore. Aktiewe gevalle: Altesame 34 493 toetse is sedert die vorige bywerking oor die syfers gedoen. In dié stadium word 53% van toetse in die private sektor gedoen.